करीना कपूर से पूछा 'कपूर या खान', तो एक्ट्रेस ने दिया यूं चौंकाने वाला जवाब- Video Viral  
करीना कपूर का वीडियो सोशल मीडिया पर मचा रहा है धमाल
एक्ट्रेस से पूछा गया 'कपूर या खान'
करीना कपूर के जवाब ने लोगों को किया हैरान
बॉलीवुड एक्ट्रेस करीना कपूर (Kareena Kapoor) अपने अंदाज से हमेशा से लोगों का दिल जीतती आई हैं. उनके वीडियो हों या फोटो, दोनों ही हमेशा सोशल मीडिया पर छाए रहते हैं. लेकिन उनके एक वीडियो ने सबको लगभग चौंकाकर रख दिया है. दरअसल, करीना कपूर का एक वीडियो खूब वायरल हो रहा है, जिसमें उनसे पूछा गया कि वह कपूर और खान में से किसे चुनेंगी. इस पर करीना कपूर ने ऐसा जवाब दिया, जिसे सुनकर लोगों ने उनके लिए तालियां बजानी शुरू कर दीं. इतना ही नहीं, उनके जवाब के लिए खुद एंकर ने भी करीना कपूर की तारीफ की. करीना कपूर का यह वीडियो सोशल मीडिया पर छाया हुआ है. 
Kareena Kapoor slaying in Indian look @therealkareenakapoor . . . . Inquiries @manishcineriser #cineriser #cineriserfashion #bollywoodfashion #bollywoodcelebrities #kareenakapoorfans #kareenakapoorhot #kareenakapoorkhan #festiveseason #fashiondiaries #fashionlover #fashiongram #fashionista #fashiondesign #fashionstylist #fashionnova #bollywoodactresses #bollywoodsongsdailly #bollywoodactor #bollywoodstylefile
A post shared by  CineRiser Fashion (@cineriserfashion) on Nov 3, 2019 at 10:18pm PST

वीडियो में करीना कपूर (Kareena Kapoor) ने कपूर और खान में चुनने के सवाल पर जवाब देते हुए कहा, "मुझे इसमें से किसी को चुनने की जरूरत नहीं है, क्योंकि मैं करीना कपूर खान हूं. इसीलिये मैं दोनों हूं, मैं भाग्यशाली हूं कि मैं दोनों हूं." इसके बाद करीना कपूर से एक और सवाल पूछा गया कि अगर आप आलिया भट्ट, दीपिका पादुकोण और कैटरीना कैफ के साथ एक लिफ्ट में फंस जाती हैं तो आप क्या करेंगी. इसपर करीना कपूर ने कहा कि मैं देखूंगी कि रणबीर वहां न हो या मैं यह भी देखूंगी कि रणबीर वहां है कि नहीं. करीना कपूर का यह वीडियो खूब धमाल मचा रहा है. 
बता दें कि एक्ट्रेस करीना कपूर (Kareena Kapoor) हाल ही में मेलबर्न टी-20 आईसीसी वर्ल्ड कप (T-20 ICC World Cup) के लिए मेलबर्न गई थीं. वहां जाकर करीना कपूर ने आईसीसी वर्ल्ड कप की ट्रॉफी का भी उद्घाटन किया था. वहीं, वर्क फ्रंट की बात करें तो एक्ट्रेस इन दिनों फिल्म गुड न्यूज की तैयारी में लगी हुई हैं. इस फिल्म में उनके साथ कियारा अडवाणी, अक्षय कुमार और दिलजीत दोसांझ मुख्य भूमिका में दिखाई देंगे. इसके अलावा करीना कपूर जल्द ही अंग्रेजी मीडियम में भी नजर आएंगी.